[ca] La confecció d'un repertori lexicogràfic es troba subjecta a una presa de dedicions prèvies. Els aspectes més importants són, sens dubte, l'elecció de l'usuari i la funció lexicogràfica que pretén realitzar, ja que la funció té en compte tant la necessitat puntual d'informació d'un tipus específic d'usuari com la situació extralexicogràfica que l'ha generada. El problema és que en l'acte de consulta l'usuari no sempre pot satisfer la necessitat sobrevinguda. El nombre de persones no especialistes interessades pels llenguatges d'especialitat està augmentant notablement. La sèrie de televisió Si no t'hagués conegut (2018), una idea original de Sergi Belbel, n'és un bon exemple, atès que se centra en algunes de les teories més recents de la física. Aquestes noves situacions comunicatives comporten que l'usuari hagi de poder entendre conceptes que no es troben a l'abast del seu coneixement general. El treball se centra en el desenvolupament d'una proposta d'estructura de definició enciclopèdica divulgativa que faciliti l'accés al coneixement científic a l'usuari no especialista. Es tracta de millorar el panorama de recursos existent per donar una resposta adequada. Com que existeix un buit respecte a la delimitació i precisió dels trets caracterològics d'aquest tipus de definició, s'ha fet una profunda anàlisi de les principals teories semàntiques amb ànims de projectar una relació de trets semàntics que faciliti la connexió d'un coneixement expert amb un usuari que no el té. A més, s'ha atès al metallenguatge amb ànims d'adequar-lo al tipus de definició que es vol projectar i, per últim, s'ha tingut molt en compte de quina manera la tecnologia podia contribuir a la consecució de l'objectiu final. Aquests tres eixos ens han permès generar una proposta de definició viable, és a dir, eficient a l'hora de satisfer les necessitats derivades d'aquestes noves situacions comunicatives de naturalesa cognitiva. Finalment, la definició resultant s'ha portat a la pràctica en un nombre reduït d'entrades caracteritzades per un grau elevat d'especialització en l'àmbit de la teoria quàntica.

[en] The preparation of a lexicographical repertoire is subject to a decision-making process. The most important aspects are, undoubtedly, the user's choice and the lexicographical function that he intends to perform, since the function takes into account both the specific need for information about a specific type of user and the extra lexicographic situation that has generated it. The problem is that in the act of consultation the user can not always satisfy the supervening need. The number of non-specialists interested in specialized languages is increasing significantly. The television series Si no t'hagués conegut (2018), an original idea by Sergi Belbel, is a good example, as it focuses on some of the most recent theories of physics. These new communicative situations entail that the user must be able to understand concepts that are not within the reach of their general knowledge. The work focuses on the development of an informative encyclopedic definition structure that facilitates access to scientific knowledge for non-specialist users. It is about improving the existing resource landscape to give an adequate response. As there is a gap regarding the delimitation and the precision of the character traits of this type of definition, a deep analysis has been made of the main semantic theories with the aim of projecting a relationship of semantic features that facilitates the connection of an expert knowledge with a user who does not have it. In addition, metalanguage has been addressed with the intention of adapting it to the type of definition that is to be projected and, finally, it has been taken into account in what way technology could contribute to the achievement of the final objective. These three axes have allowed us to generate a proposal for a viable definition, that is, efficient when it comes to satisfying the needs deriving from these new communicative situations of a cognitive nature. Finally, the resulting definition has been implemented in some entries characterized by a high degree of specialization in the field of quantum theory.